NaiveNeuron/SloPal huggingface dataset:
Schlosár, Rastislav, poslanec NR SR (2022-05-06):
Andrej, ty si tu už spomínal, ako je dnes možné veľmi ľahko si zmeniť oficiálne pohlavie buď z mužského na ženského, alebo zo ženského na mužské, ale ja by som tu ešte raz zdôraznil, lebo došlo k určitej zmene, ktorú vymyslel minister zdravotníctva Lengvarský, ktorý namiesto toho, aby teda riešil problémy zdravotníctva a celkový rozklad spoločnosti, ktorý sa aj prejavuje aj v jeho rezorte, tak namiesto toho začína riešiť problémy kadejakých úchylov, v tomto prípade transsexuálov. A vyriešil to takým spôsobom, že vydal nové usmernenie, podľa ktorého je na to, aby človek si zmenil oficiálne pohlavie, a teraz nemám namysli nejakú... preoperovanie, nejakú chirurgickú operáciu pohlavných orgánov, ale mám na mysli to, že bude mať na matrike a že bude mať v občianskom preukaze zmenené pohlavie oproti tomu, ako sa pôvodne narodil, stačí už naozaj len to, aby v podstate 1 rok užíval nejaké hormonálne, hormonálne procedúry, aby si pichal trebárs muž ženské hormóny a aby následne sa tento rok správal ako žena, a už na základe len tohto jediného mu bude zapísané do občianskeho preukazu, že tento muž, ktorý sa narodil ako muž, je zrazu žena, na základe toho bude môcť sa vyhnúť, ako si spomínal brannej povinnosti alebo napríklad bude môcť chodiť, a keď to tak preženieme na ženské záchody a tam mávať občianskym preukazom, keď pre neho príde ochranka, keď sa budú na neho tie ženy sťažovať, čo tam ten chlap robí, tak bude mávať občianskym preukazom, veď on je predsa žena, lebo to tam má napísane, lebo mu to umožňuje práve toto usmernenie Lengvarského. Toto, čo sa tu naozaj v tejto otázke deje, je absolútne postavené na hlavu a je to totálny rozklad normálnych, zdravých hodnôt v spoločnosti.
Blanár, Juraj, podpredseda NR SR (2023-02-14):
Nech sa páči. Môžete začať. (Povedané súbežne s rečníkom.)
Kollár, Boris, predseda NR SR (2023-05-18):
Ďakujem pekne, takže SAS-ke sa nechce pracovať, práve sme to počuli. (Ruch v sále.) Máme tu 100 neprejednaných zákonov, ctite si rokovací poriadok a ústavu. Dávam o tomto nezmyselnom hlase... návrhu hlasovať. Prosím, prezentujme sa. (Ruch v sále a reakcie z pléna.) Pardon, pardon. (Ruch a smiech v sále.) Dobre. Proti? (Ruch v sále a reakcie z pléna.) Prosím? Vždycky chcete pracovať, zrazu nie. (Hlasovanie.) Prítomných 144, za 67, 56 proti, zdržalo sa 15, 6 nehlasovalo. Uvedený návrh sme neschválili. S ďalším procedurálom pán... pani poslankyňa Kavecká. Pán Fico, ja budem s vami veľmi rád v tejto sále.
Zmajkovičová, Renáta, podpredsedníčka NR SR (2014-06-04):
Ďakujem, pani poslankyňa. Faktické poznámky nie sú žiadne. Teraz dávam slovo pani poslankyni Lucii Žitňanskej.
P. Paška, predseda NR SR: (2008-06-17):
(Hlasovanie.) 141 prítomných, 121 bolo za, 1 proti, 18 sa zdržalo, 1 nehlasoval. Konštatujem, že sme návrh zákona pridelili výborom a určili lehoty na prerokovanie. Ďakujem, pán spravodajca. Teraz pán poslanec Pavlis uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov . Je to tlač 636.
Cséfalvayová, Katarína, poslankyňa NR SR (2019-10-28):
Ďakujem pekne. Chcela by som opraviť hlasovanie č. 292, hlasovacie zariadenie ma vykázalo ako neprítomnú, hlasovala som proti. Ďakujem.
Číž, Miroslav, podpredseda NR SR (2015-10-30):
Ďakujem, pán minister. S faktickými poznámkami sa hlásia páni poslanci Uhliarik, Brocka, Frešo, Raši, Zajac, Hlina, Jarjabek, Blaha, Baláž, Osuský, Šípošová a Martvoň. Pokiaľ je to všetko, uzatváram možnosť prihlásiť sa s faktickými poznámkami. A slovo má pán poslanec Uhliarik.
Blaha, Ľuboš, podpredseda NR SR (2024-01-10):
Pani poslankyňa Ingrid Kosová.
J. Mikolaj, podpredseda vlády a minister školstva SR: (2009-10-29):
Nič sa nestane, keď sa bude učiť aj z tých učebníc, ktoré ste vy vydali. To je nejaká pohroma? Pretože niektoré štátne vzdelávacie programy sú na 80, 90 % zhodné s tými, čo boli doteraz. Reforma nie je, povedal by som, o tom, že všetko sa bude učiť inak, ako sa učilo doteraz. Čiže, tie učebnice, ktoré ste vy vydávali, myslím, keď ste boli vo vláde, na ministerstve školstva, pokračujú ďalej. Postupne tak, ako autori vládzu, aké sú kapacity tlačiarní, vydávame nové učebnice. Ja si myslím, že nič sa nestane, keď celý ten proces – hoci ho aj my trošku znásilňujme, poviem, že je pravda, na nábeh reformy sú štyri roky –, keď aj postupný proces bude trvať štyri roky a dovtedy sa bude učiť z tých učebníc, ktoré k dispozícii sú a z tých nových, ktoré, aj keď ešte nie sú vydané, my ich už na webovú stránku dávame a učitelia si ich môžu, samozrejme, sťahovať. Pokiaľ by si chceli školy nakúpiť učebnice, ako ste naznačovali, ktoré prídu – ja neviem, nepoviem, chcel som povedať, že odkiaľ –  tak, samozrejme, takéto učebnice my nemôžeme hlava-nehlava preplácať, čiže, musí to byť učebnica, ktorú schvália odborníci, ktorá je v súlade so štátnym vzdelávacím programom a na základe portálu takú učebnicu ministerstvo školstva preplatiť vie. Je to napríklad otázka šlabikárov, kde si školy jednoducho vyberajú z troch šlabikárov a každý pán učiteľ má právo si vybrať zo šlabikára a taký mu štát zaplatí. Čiže, v podstate všetky šlabikáre, ktoré sú na trhu, si z nich môžu vyberať. Ďakujem pekne.
Laššáková, Jana, podpredsedníčka NR SR (2012-05-16):
Pán poslanec Matovič, nech sa páči.
Kondrót, Maroš, poslanec NR SR (2021-09-28):
Ďakujem pekne, pán predseda. Vážený pán kolega Kazda, predkladateľ Robert Fico vystúpil, začal s vysvedčeniami, začal s Dubajom, začal s Plačkovou, ale povedal to najpodstatnejšie, čiže svoj čas využil na to, aby povedal, čo chcel. Vysvetlil, prečo bola táto schôdza zvolaná. Vysvetlil, aký očakávame záver a výstup. A predstavil uznesenie. Uznesenie, ktorým Národná rada žiada vládu, aby do 15., čiže za dva a pol týždňa, presne informovala o konkrétnych krokoch. Túto istú možnosť mal pán minister Sulík. Ak chcel rozprávať tri minúty alebo desať o tom, že lebo Fico, nech sa páči. Ale takisto mohol povedať, čo má nachystané, prípadne čo plánuje urobiť. A mohol povedať, podporte toto uznesenie, my za dva a pol týždňa prinesieme jasný rozpis vecí a dáme odpoveď na otázku ctenej Národnej rade, čo ide vláda robiť. Nič viac, nič menej. Celé. Aby nám neušla podstata tejto schôdze.
B. Bugár, podpredseda NR SR: (2002-12-12):
Prvá otázka bola položená pánom poslancom Vladimírom Ďaďom ministrovi obrany Slovenskej republiky Ivanovi Šimkovi: „Občania obce Badín  sú znepokojení nadmerným hlukom lietadiel letiska Sliač pri cvičných letoch v malých výškach nad obcou. V predchádzajúcom volebnom období im bolo prisľúbené odstránenie tohto problému a ostalo len pri sľuboch. Prosím o odpoveď, ako sa dá s týmto problémom vysporiadať“. Pán minister, nech a páči.
V. Mečiar, poslanec: (2008-01-30):
Pokiaľ ide o porušovanie zákona a vytýkate ministerstvu, že nemôže ani vláda, ani minister teraz niečo povedať. Nuž napr. na strane 48 prvej zmluvy v bode 13.7. ste povedali: „Ako doplnenie povinností, ktoré pretrvávajú na základe zmluvy o dôvernosti, platia nasledujúce povinnosti. Predávajúci a ministerstvo bude zaobchádzať s akýmikoľvek informáciami ako dôvernými a nesprístupní alebo nepoužije žiadne informácie, ktoré obdržal alebo získal v dôsledku uzatvorenia tejto zmluvy.“ Toto ste sankcionovali, vážení, to ste tam vy napísali. Ďalej tu fabulujete ľudí a vyprávate všeličo o tom, prečo vznikol kurzový rozdiel. Prosím vás, viete, čo je to kurzová doložka v zmluvách? To vie každý sekretariát podniku zahraničného obchodu. Ani v jednej zmluve kurzovú doložku nemáte. Preto vznikli kurzové straty. Keby ste vedeli, čo to je, tak to neurobíte. Ďalej, keď tu idete namietať právnosť postupu. Tak napr. v bode 13.21 na strane 54 ste sa vzdali  imunity v mene Slovenskej republiky a ministerstva hospodárstva. Ako ste si to dovolili? Veď to je vlastnosť, ktorá patrí štátu a je neodňateľná. Vy ste sa vzdali imunity v prospech súkromných spoločností. Vzdali ste sa práva na... (Vystúpenie prerušené časomierou a potlesk.)
Nicholsonová, Lucia, poslankyňa NR SR (2012-05-15):
Ďakujem veľmi pekne. Vážená pani poslankyňa Tomanová, vy ak hovoríte, že programové vyhlásenie vlády je mimoriadne ambiciózne, pretože prináša 10 konkrétnych úloh, ktoré majú zabezpečiť pokojný život občanov, tak ja by som vám odporučila, aby ste išli mapovať ten pokojný život občanov, ktorí žijú pri rómskych osadách, pretože medzi tými 10 konkrétnymi úlohami, ktoré ste si predsavzali plniť, som nenašla žiadne riešenie koncentrovanej chudoby v sociálne vylúčených spoločenstvách. Takže ak kritiku programového vyhlásenia vlády máte ako koalícia právo nazývať lžou a demagógiou, tak pri všetkej úcte ja nazývam lžou a demagógiou vašu glorifikáciu programového vyhlásenia vlády, ktorá nie je založená na žiadnych argumentoch. Pýtate sa, aký obsah by malo mať programové vyhlásenie vlády, ak by malo zohľadňovať všetky pripomienky opozície. Nuž ja si myslím, že možno by ste mohli z programového vyhlásenia vlády vyhodiť všetky nič nehovoriace frázy a nahradiť ich konkrétnymi riešeniami. A ja som si úplne istá, že potom by programové vyhlásenie vlády malo ešte menší obsah, aký ho má teraz. Hovoríte o tom, že otázkam zamestnanosti a nezamestnanosti treba venovať zvýšenú pozornosť. Ja s tým úplne súhlasím, ale potom celkom nerozumiem tomu, prečo pri zmienke o našej vláde tendenčne hovoríte len o miere nezamestnanosti, a nie o miere zamestnanosti, ktorá bola za našej éry dokonca vyššia, ako keď ste vy v roku 2008 bačovali s plnou špajzou, ktorú vám tu nechala pravicová vláda. Poviem trochu čísel. Za vašej vlády počas rokov 2008 až 2010 ubudlo 115 000 pracovných miest. Za našej vlády v roku 2011 pribudlo 50 000 pracovných miest, a to aj vďaka zmenám, ktoré sme urobili v Zákonníku práce a ktoré sa vy teraz chystáte zrušiť, pričom sa chystáte tým zošnurovať opätovne zamestnávateľov. Ďakujem.
Paška, Pavol, predseda NR SR (2012-10-25):
Pán poslanec Simon.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 112, proti 13, zdržalo sa 11 poslancov, hlasovali všetci prítomní. Pozmeňujúci návrh pána poslanca Vašečku sme schválili.
Ďuriš Nicholsonová, Lucia, podpredsedníčka NR SR (2018-02-13):
S reakciou na faktické poznámky pán poslanec Dostál.
Grendel, Gábor, podpredseda NR SR (2020-11-27):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu a prerušujem aj rokovanie tejto schôdze Národnej rady Slovenskej republiky do utorka do deviatej hodiny ráno. (Prerušenie rokovania o 11.45 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR, predstaviteľ iného štátneho orgánu) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 38
Simon, Zsolt, poslanec NR SR (2015-12-11):
Ďakujem pekne. Vážený pán minister, spôsob, akým ste vystúpili, ako ste tu poučovali na jednu, na druhú stranu aj mňa, aj mojich kolegov, mi pripomínalo, ako keď krupiér rozdáva karty v kasíne. Ale vy ste ministrom tejto vlády a zodpovedáte za nakladanie s verejnými prostriedkami. Ak ste si nevšimli, my nekritizujeme otázku, či tá kompa sa mala riešiť, alebo sa nemala riešiť. To je fajn, že sa kompa vyriešila a že je modernejšia. My kritizujeme jeho nehospodárne nakladanie. To, že sústavne za vlády Roberta Fica unikajú informácie. Za prvej vlády unikli informácie o výmennom kurze a niekto na tom setsakra dobre zarobil. Teraz prichádza Jaguar, unikli informácie, niektorí skúpili pôdu. Unikli informácie, že vy budete potrebovať novú kompu a niekto si tú kompu objednal, urobil a teraz na tom bude zarábať. Ale keď sa na to pozriem, pán minister, váš riaditeľ kancelárie Rak sa dostal do funkcie dozornej rady 10. 7. 2014. Pár mesiacov nato, teda nie celé štyri mesiace nato, sa spustil celý proces, lebo nastúpil do Vohodospodárskej výstavby ten, ktorý mal diktovať, ako to celé má prebiehať. Na tomto celom ujde obrovský objem peňazí. Pán minister, treba tým starostom, ale každému občanovi za Dunajom v tých troch dedinách, treba im povedať, že toľko ulejete peňazí na tejto transakcii, že by ste za to každému, aj neplnoletému decku, mohli kúpiť a darovať jeden Land Rover. Toľkoto ukradnete na tomto biznise. A to treba pomenovať! A my máme problém s tým... (Prerušenie vystúpenia časomerom.)
J. Počiatek, minister financií SR: (2009-09-10):
Vážený pán predsedajúci, vážené dámy, vážení páni, dovoľujem si predložiť na rokovanie Národnej rady Slovenskej republiky vládny návrh zákona, ktorým sa dopĺňa zákon č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. Navrhovaná právna úprava má za cieľ umožniť poskytnutie štátnej záruky za úver, ktorý poskytne Európska investičná banka, prípadne Európska banka pre obnovu a rozvoj koncesionárovi na účely financovania výstavby diaľnice D1. V prípade, ak by k prijatiu navrhovanej zmeny neprišlo, banka by finančné prostriedky na realizáciu vyššie uvedeného projektu pravdepodobne v dohľadnom čase neposkytla. Tým by bola ohrozená, resp. minimálne výrazne posunutá realizácia tohto projektu, čo by zmarilo okamžité pozitívne efekty, ktoré jej realizáciou bezpochyby je možné dosiahnuť. Poskytnutie štátnej záruky teda umožní čerpanie úverových prostriedkov z Európskej investičnej banky, resp. Európskej banky pre obnovu a rozvoj na financovanie výstavby diaľnice D1. Ďakujem za slovo, skončil som.
Glváč, Martin, podpredseda NR SR (2018-06-14):
Ďakujem. Druhá otázka je taktiež od pána Dušana Čaploviča a znie: „Vážený pán predseda vlády, ako hodnotíte výsledky rokovania G 7 v Kanade?“ Nech sa páči.
Kollár, Boris, predseda NR SR (2022-09-27):
Vážené pani poslankyne, vážení páni poslanci, pokračujeme v prerušenom rokovaní hlasovaním, ale predtým ešte podávam procedurálny návrh, aby sme body podpredsedu vlády Štefana Holého č. 109 a 110 (tlače 1041 a 1080) prerokovali zajtra 28. 9. o deviatej hodine. Je, prosím, všeobecný súhlas? (Súhlasná reakcia pléna.) Áno, ďakujem pekne. Uvedené sme schválili. Pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 251/2012 Z. z. o energetike (tlač 1198). Dávam slovo spoločnému spravodajcovi z výboru pre hospodárske záležitosti poslancovi Radovanovi Kazdovi, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1198.)
Petráš, Vladislav, poslanec NR SR (2013-11-26):
Pán predseda, v rozprave vystúpili traja poslanci, avšak nepodali žiadny návrh, o ktorom by sme mohli dať hlasovať. Pán predseda, dajte, prosím, preto hlasovať, že Národná rada Slovenskej republiky prerokuje uvedený vládny návrh zákona v skrátenom legislatívnom konaní ihneď.
Beblavý, Miroslav, poslanec NR SR (2012-10-18):
Ďakujem pekne, pani predsedajúca. Dovoľte mi najprv vás požiadať, aby ste mi zastavili čas. A chcem sa spýtať, kde je predkladateľ.
Hargaš, Ján, poslanec NR SR (2023-12-18):
Ďakujem za slovo, pán predsedajúci. Chcel by som aj ja sa poďakovať tebe, pán poslanec Valášek, za to, že si predniesol toto veľmi dobre vyargumentované posolstvo, že bol to veľmi dobrý príspevok aj pre mňa, ktorý, ktorý v tejto oblasti, sú to pre mňa akoby nové informácie a na základe toho som si naozaj vedel spraviť nejaký názor na to, aká je problematika obchodovania s takýmto materiálom na Slovensku, aký je ten medzinárodný kontext, čo v skutočnosti sa deje tou zmenou procesov, ktoré, ktoré sa navrhujú v tomto kompetenčnom zákone. A pred chvíľou tu bola debata o tom, že či predradíme rozpočet pred debatu alebo rozpravu o kompetenčnom zákone, a dostali sme odporúčanie, aby sme skrátili svoje príspevky. Práve naopak, práve naopak, takéto príspevky, aký si ty teraz nám predniesol, potrebujeme oveľa viac. A čo potrebujeme ešte viac, je, aby na to niekto aj reagoval z radov koaličných poslancov, alebo máme tu pána ministra zahraničných vecí, ktorého sa priamo tento novelizačný bod dotýka, tak by ma celkom zaujímalo, ako sa ministerstvo zahraničných vecí stavia k tým rizikám, ktoré si pomenoval. K riziku toho, že po zavedení týchto zmien stratíme kredibilitu v medzinárodnom, v medzinárodnom prostredí, že nebudeme schopní vyhodnocovať tie riziká, tak ako sú zaznamenané v európskom dohovore. Tak naozaj zaujímal by ma názor, že čo si o tom myslí pán minister, pretože tento, táto novela nešla cez medzirezortné pripomienkové konanie, takže nevieme, čo si o tom myslí ministerstvo zahraničných vecí, nebol priestor dať k tomu nejaké fundované pripomienky, tak by som rád využil túto možnosť a spýtal sa tu, tu sediaceho pána ministra, aby nám tento názor nejako odprezentoval, ako to ministerstvo vidí. Ďakujem veľmi pekne.
Galko, Ľubomír, poslanec NR SR (2016-06-07):
Ďakujem pekne. No miešajú sa nám tu dve veci. My dnes odvolávame ministra vnútra Roberta Kaliňáka za kauzu Bašternák, za podvody s bytmi, za nadmerné odpočty DPH a nie za vratku karuselových podvodov za 75 miliónov. V tom má pán minister pravdu. Toto mu totižto nevieme dokázať, hej, pretože podľa tých informácií, ktoré máme a ktoré sú verejne známe, sa on a jeho kolega Počiatek vyskytli v odposluchoch, ktoré realizoval policajný zbor a v týchto odposluchoch vystupuje ten hlavný aktér Chovanec, ktorý je obvinený, tam je tých deväť ľudí obvinených a stíhaných. A my mu to nevieme dokázať preto, lebo jednoducho nás k tým odposluchom nepustia. Ja to budem ilustrovať na tom mojom prípade. To nie je, že ja som sa niekde tlačil. Mňa nominovala strana SaS, nominovala ma opozícia do Komisie na kontrolu ITP a my sme sa pýtali kolegov na výbore, niekoľkých kolegov smerákov, že či ma tam podporia. Oni povedali, že nie je problém. A potom sa to dozvedel minister Kaliňák a bolo všetko ináč. Pretože tie dva odposluchy, čo ste nám vy prečítali na branno-bezpečnostnom výbore, pán minister, nie sú jediné. A ja viem presne, kam sa mám pozrieť na to, aby ste sa zodpovedali aj za kauzu karuselových podvodov za 75 miliónov. To je pravý dôvod, prečo vy ste osobne zatrhli to, aby ja som nebol nominovaný do komisie, kde predbežne vaši vlastní poslanci mi tú podporu sľúbili. Taká ja pravda. Taká je pravda a treba si ju tu dnes otvorene povedať, pán minister.
Figeľ, Ján, podpredseda NR SR (2013-02-13):
S reakciou na faktické, nech sa páči, Štefan Kuffa.
Pellegrini, Peter, predseda NR SR (2015-12-08):
Prezentujme sa a hlasujme o návrhu pána poslanca Hrušovského. (Hlasovanie.) Prítomných 141 poslancov, za hlasovalo 59, zdržalo sa 82. Tento návrh sme neschválili.
Glváč, Martin, podpredseda NR SR (2017-11-30):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12.00 hodiny 79 otázok na predsedu vlády a na členov vlády 56 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády a ministra vnútra Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči.
B. Bugár, podpredseda NR SR: (2005-12-13):
(Hlasovanie.) Prítomných 114, za 2, proti 49, zdržalo sa 62 poslancov, nehlasoval 1. Konštatujem, že ani tieto dva body sme neschválili. Nech sa páči.
Gašpar, Tibor, poslanec NR SR (2024-02-08):
Hlasujeme o bode 21 druhého pozmeňujúceho návrhu poslanca Galka.
Pellegrini, Peter, predseda NR SR (2015-01-27):
Ďakujem pekne. Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Pýtam sa teda, kto sa chce do rozpravy prihlásiť ústne. Pán poslanec Poliačik, Fecko, Hlina, Jurzyca. Končím možnosť prihlásiť sa do rozpravy. Ako prvý vystúpi pán poslanec Poliačik. Nech sa páči, máte slovo.
Kazda, Radovan, poslanec NR SR (2021-07-23):
Pán poslanec, vaše stanovisko strany o dobrovoľnom očkovaní tu už bolo povedané strašne veľakrát, všetci ho poznáme, bolo povedané veľmi veľakrát, čiastočne sa s ním stotožňuje asi aj veľká časť koalície. A ja mám teda jednu otázku, lebo čím viac hovoríte o tom, o tej slobode očkovania, slobode výberu očkovania a neočkovania, tým menej rozprávate, že teda čo robiť. Čo robiť v prípade, keď príde jeseň, príde ďalšia pandemická vlna, ktorá, máme dôvodné predpoklady, že naozaj aj príde, a dôvodné predpoklady, že už by nemala byť taká veľká, ale ona príde a začnú opäť zomierať, začnú opäť zomierať najmä nezaočkovaní ľudia, to je čistý vedecký fakt, čisté konštatovanie aj zistení na základe už prebiehajúcich, teda po očkovaní a teda v etape, kedy už sú ľudia zaočkovávaní, tak je to úplne jednoduchá otázka. A tá moja jednoduchá otázka znie, teda povedzte už aspoň raz, povedzte aj tým voličom, že teda čo budete robiť, čo navrhujete vy ako strana, že budete robiť, keď táto vlna nastane. Čo budete robiť? Budete zatvárať obchody, opäť obmedzíte podnikanie? To je to, čo ste vlastne kritizovali celý čas. Alebo pustíte podnikanie, dovolíte, aby zaočkovaní aj nezaočkovaní chodili spolu do obchodu, aby tí zaočkovaní, aby tí nezaočkovaní viac šírili ten vírus a viac podliehali riziku úmrtia? Povedzte, čo budete robiť.
Laurenčík, Milan, podpredseda NR SR (2020-12-01):
Pani poslankyňa Zita Pleštinská
Viskupič, Jozef, poslanec NR SR (2013-09-25):
Ďakujem. Pani, pani kolegyňa, mne myšlienka, ktorá hovorí o tom, že členovia parlamentu, ktorí sú v opozícii, majú okrem ústavodarnej a zákonodarnej iniciatívy mať jednu obrovskú právomoc a to je kontrolná právomoc vládnej moci, je veľmi sympatická. Zo začiatku tohto volebného obdobia som predkladal návrh, ktorý by mohol urobiť z inštitútu poslaneckého prieskumu niečo reálne vykonateľné, to, aby poslanecký prieskum neschvaľoval výbor a jeho väčšina vo výbore, ale aby poslanec mohol na základe informácie od občanov alebo na základe toho, akú agendu rieši, uskutočniť poslanecký prieskum s reálnym výsledkom aj na individuálnej báze, resp. uvádzal som, že ak by táto individuálna báza, že sa sám pán poslanec rozhodne, pani poslankyňa, poslanecký prieskum vykonať, by sme mohli kopírovať inštitút, ktorý v rokovacom poriadku poznáme, a to je to, že okrem toho, že výbory zvoláva predseda, môže ich zvolať aj tretina, rozumejme v tomto prípade opozičná alebo akákoľvek tretina z výboru. Myslím si, že má to výraznú logiku z hľadiska toho, aby inštitút poslaneckého prieskumu nebol viac-menej na smiech a nebol v rukách tých, ktorí by mali byť kontrolovaní, preto som aj váš pozmeňovací návrh podpísal a ho podporím, i keď na základe toho, čo bolo na začiatku tejto rozpravy povedané, to neprejde, ale dúfam, že sa následne dohodneme na tom, že inštitút... (Prerušenie vystúpenia časomerom.)
Blanár, Juraj, podpredseda NR SR (2023-02-08):
Na vaše vystúpenie dve faktické poznámky, ale keďže som bol oslovený, tak mi dovoľte, pán poslanec Takáč, áno, v zmysle rokovacieho poriadku je možné presunúť body v schválenom programe na návrh troch poslaneckých klubov a musí o tom rozhodnúť plénum, či už všeobecným súhlasom alebo hlasovaním, ale tým, že v dôsledku toho, že vláda sa rozhádala, dnes koaliční poslanci majú iba dva poslanecké kluby, tak sa, bohužiaľ, niektorí uchyľujú možno k takýmto veciam. Ja by som chcel poprosiť kolegov, nerobme tu nejaké detinské prejavy, treba korektne povedať, že chcem, aby prepadol tento návrh. Ja nikoho nemôžem ako predsedajúci prinútiť, aby išiel k tomu rečníckemu pultu, je to, bohužiaľ, obchádzanie tej procedúry, o ktorej som hovoril, ale aby sme tu možno robili takéto detinské veci, to nemá zmysel, tak vás chcem poprosiť, treba prísť za predsedajúcim povedať, chcem, aby tento bod prepadol, ja neviem s tým nič urobiť viacej, lebo vás neprinútim, ale budeme sa tým musieť zaoberať aj možno v najbližšej novele rokovacieho poriadku, okrem iných vecí, ktoré sú potrebné, aby sa napravili, ale, samozrejme, že budem predsedu Národnej rady informovať o tom, čo ste ma požiadali. Takže prvý s faktickou poznámkou pán poslanec Suja.
Grendel, Gábor, podpredseda NR SR (2023-05-05):
Otváram rozpravu, do ktorej som dostal tri písomné prihlášky, od pána poslanca Jaroslava Karahutu ako povereného člena poslaneckého klubu SME RODINA, ktorý je však aj navrhovateľom, čiže môže sa kedykoľvek prihlásiť bez časového obmedzenia do rozpravy, a ďalej od pána poslanca Ľuboša Krajčíra a Jaromíra Šíbla. Takže ako prvý vystúpi pán poslanec Karahuta. Nech sa páči.
Bugár, Béla, podpredseda NR SR (2018-02-08):
Otváram možnosť sa prihlásiť ústne do rozpravy. Vyhlasujem rozpravu za skončenú. Nakoľko nikto sa nehlásil, pán navrhovateľ, chcete mať záverečné slovo? Nie. Pán spravodajca? Áno, nech sa páči, máte slovo.
V. Palko, minister vnútra SR: (2003-09-19):
Zmluva medzi Slovenskou republikou a Európskym policajným úradom o spolupráci bola podpísaná za slovenskú stranu ministrom vnútra a za Europol jeho riaditeľom Jurgenom Storbeckom 13. júna 2003 v Bratislave. Zmluva upravuje spoluprácu vo vymedzených oblastiach boja proti trestnej činnosti, spôsob určenia kontaktného miesta a príslušných orgánov, vzájomné poskytovanie informácií, ustanovuje úlohy, práva a povinnosti styčných dôstojníkov Slovenskej republiky a styčných dôstojníkov Europolu, zodpovednosť,  urovnávanie sporov a právny režim zmluvy. Zmluva medzi Slovenskou republikou a Európskym policajným úradom o spolupráci bola prerokovaná ústavnoprávnym výborom, výborom pre ľudské práva, národnosti a postavenie žien a výborom pre obranu a bezpečnosť, ktoré sa zhodli, že zmluva vyžaduje pred ratifikáciou vyslovenie súhlasu Národnej rady Slovenskej republiky podľa čl. 86 písm. d) Ústavy Slovenskej republiky a ide o zmluvu, ktorá má prednosť pred zákonmi. Vážené panie poslankyne, vážení páni poslanci. Po zohľadnení významu uvedeného opatrenia v oblasti prevencie a boja s trestnou činnosťou s konštatovaním, že predložený text zmluvy je v súlade so zahraničnou politickou orientáciou Slovenskej republiky, jej právnym poriadkom, so všeobecnými normami a zásadami medzinárodného práva, ako aj so záväzkami Slovenskej republiky vyplývajúcimi jej z iných medzinárodných dokumentov, odporúčam vysloviť súhlas so zmluvou medzi Slovenskou republikou a Európskym policajným úradom o spolupráci a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem. Z. Martináková, podpredsedníčka NR SR: Ďakujem, pán minister. Prosím spoločného spravodajcu z výboru pre obranu a bezpečnosť pána poslanca Jána Patakyho, aby informoval Národnú radu o výsledku rokovania výborov o tomto návrhu zákona.
Sulík, Richard, predseda NR SR (2010-12-02):
Ďakujem pekne. Dávam slovo spoločnému spravodajcovi predsedovi výboru pre financie a rozpočet, poslancovi Jozefovi Kollárovi, aby informoval Národnú radu o výsledku rokovania výborov.
Kollár Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 128 poslancov, za 124, proti žiadny, zdržali sa 4, nehlasoval: žiadny. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laurenčík, Milan, podpredseda NR SR (2021-06-18):
Ďakujeme, pán poslanec. Prerušujem schôdzu, je 11.00 hodín, budeme pokračovať hlasovaním, potom budete môcť dokončiť svoj príspevok. Prerušujem rokovanie o tomto bode programu. (Prestávka.) (Po prestávke. Zaznievanie gongu.)
Remišová, Veronika, poslankyňa NR SR (2017-05-16):
Ďakujem kolegyni Verešovej, že pripomenula aj jednak nízke mzdy a chudobu našich rodín, lebo skutočne je pravdou, keď to zoberieme vo všeobecnosti, že zárobky slovenských zamestnancov sú v pomere k produktivite práce, HDP či k rastúcim ziskom firiem stále pomerne nízke. A keď vieme štatisticky, že Slováci pracujú zo všetkých krajín Európskej únie najväčší počet hodín v noci, majú nízke mzdy, najmä pri tých ťažkých prácach vo fabrikách, v priemysle, tak skutočne nie je dôvod im na tieto mzdy teda nedať príplatky na soboty a nedele. Samozrejme, sú firmy, kde si to vedia zamestnanci vyrokovať, ale sú aj iné firmy, kde nie sú organizovaní v odboroch, majú slabú vyjednávaciu pozíciu zamestnanci, kde si to vyrokovať nevedia, tak je veľmi dôležité ich takto zákonom podporiť. A tak isto ako aj moja kolegyňa Verešová, aj ja by som chcela vyzvať vládnu koalíciu, aby tento zákon podporila najmä preto, že pán Fico to už ohlásil ako sociálny balíček a zdá sa, že naše zákony sa mu veľmi páčia a následne ich teda preberá a dáva do sociálneho balíčka, tak by som očakávala, že skutočne aj tuto v pléne budú poslanci konzistentní a zákon, ktorý prezentuje pán Fico ako výborný návrh, tak podporia aj tu v pléne. Ďakujem.
A. Belousovová, podpredsedníčka NR SR: (2007-10-29):
Nech sa páči, pani poslankyňa, máte slovo.
Stančík, Andrej, poslanec NR SR (2021-11-10):
Ďakujem za slovo, pán predseda. Myslím, že každému zodpovednému človeku je jasné, že pokiaľ nespravíme reformy, tak s týmto štátom to bude vyzerať veľmi bledo. Možno po tom včerajšku si vyslúžim kritiku aj zvnútra, ale ja by som chcel naozaj oceniť každého politika, každého odborníka, ktorý zodpovedne a poctivo informuje o týchto reformách. Ja chápem, že je veľmi ľahké získavať niekedy politické body aj z dezinformácií alebo zo zavádzania. Je veľmi populistické, že Peter Pellegrini, ktorý vlastne pripravoval reformu, ktorá bola oveľa menej dokonalá ako táto, ktorá je momentálne predložená, a strana HLAS je momentálne proti reforme, ale to viac hovorí o nich ako o reforme. Ja som presvedčený, že ak chceme ako vláda túto krajinu posunúť dopredu, musíme robiť reformy. A je jasné, že budú protitlaky, veď taká reforma, ktorá by sa páčila každému, by asi ani reformou nebola, pretože reforma je zmena a zmena sa nemusí páčiť každému. No covid naplno ukázal stav nášho zdravotníctva a dnes už je jasné, že takto to ďalej nemôže ísť. A preto verím, že nakoniec zvíťazí zodpovednosť za tento štát, za budúce generácie a tieto reformy nielen zdravotníctva, ale aj súdnictva, vysokých škôl nakoniec prejdú. Pretože politik myslí na budúce voľby, ale štátnik myslí na budúce generácie. Ďakujem.
Blanár, Juraj, poslanec NR SR (2011-09-08):
Pán poslanec Novotný, ja sa nestačím čudovať, ako môžeš v priamom prenose takto klamať. Nielen nás tu, čo sme, ale aj všetkých tých, ktorí sa budú cez obrazovku pozerať na tento záznam. Ako môžeš takéto niečo vôbec v priamom prenose povedať. Veď táto transformácia na netýka len štátnych nemocníc, ale týka sa aj nemocníc, ktoré majú samosprávne kraje, prípadne mestá, a vy hovoríte a ty hovoríš len o štátnych nemocniciach. Nútite aj samosprávne kraje, aby urobili túto nezmyselnú transformáciu na akciové spoločnosti. Čo bude prvé? Prvé bola transformácia, druhé oddlženie a tretie bude privatizácia, ktorú chystáte. Nič iné. Oddlženie, hovoríme o oddlžení verených nemocníc, to znamená, verejné nemocnice, to chcem, aby ste vysvetlili aj pánovi Chabanovi, sú nemocnice, ktoré patria verejnej správe, to znamená štátu a samospráve. Nie súkromníkom, vy ste súkromníkov dostali do zdravotníctva, vy ste im umožnili, aby robili biznis, takto ako aj zdravotným poisťovniam ste to umožnili, ktoré paradoxne dnes vytvárajú zisk, ale pritom v zdravotníctve nie sú peniaze. Veď to je na hlavu postavené. To, čo vy robíte, nie je nič iné, len robíte hrobárov zdravotníctva, nič iné. Urobte konečne poriadok vo financovaní, až potom choďte rozprávať o nejakých veciach, čo sa týkajú transformácie. Nezahmlievajte, o čo tu ide. A na záver, lekári, ktorí protestujú proti transformácii a vy sa snažíte to prekrútiť, že protestujú len za svoje platy, to je nezmysel. Oni protestujú proti tejto transformácii a oni veľmi dobre vedia, že čo tá transformácia prinesie, omnoho lepšie ako mnohí tí, ktorí tu sedíme. Pretože sú priamo pri výkone. Zastavte túto nezmyselnú transformáciu, zastavte toto, čo ste rozbehli. (Potlesk.)
P. Hrušovský, predseda NR SR: (2003-04-10):
Teraz prosím pána predsedu zahraničného výboru a spoločného spravodajcu k prerokúvanému bodu programu poslanca Jána Figeľa, aby Národnú radu informoval o výsledku prerokúvania návrhu na vyslovenie súhlasu s prístupom Slovenskej republiky k Severoatlantickej zmluve v parlamentných výboroch, ako aj o stanovisku a odporúčaní gestorského výboru. Pán predseda, máte slovo.
Zmajkovičová, Renáta, podpredsedníčka NR SR (2013-09-03):
Ďakujem, pán minister. Pán spravodajca, chcete sa vyjadriť? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov . Vládny návrh zákona je uverejnený ako tlač 609. Návrh na jeho pridelenie na prerokovanie výborom je v rozhodnutí č. 585. Teraz poprosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol. Nech sa páči, pán minister.
J. Chrbet, poslanec: (2007-05-11):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvého čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, zhodnotenie súčasného stavu, dôvod novej právnej úpravy a o tom, že návrh nebude mať dopad na výdavkovú časť štátneho rozpočtu, iba na jeho príjmovú časť. Nebude mať vplyv na rozpočty obcí a vyšších územných celkov. Nebude mať negatívny vplyv na zamestnanosť, nebude mať dopad na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky nie je problematika návrhu zákona upravená v práve Európskych spoločenstiev a ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 23. apríla 2007 č. 275 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 18. júna 2007 a v gestorskom výbore do 19. júna 2007. Pán predsedajúci, otvorte rozpravu.
Žiga, Peter, podpredseda NR SR (2024-04-17):
Ďakujem pekne, pán minister. Dávam slovo spoločnej spravodajkyni z výboru pre sociálne veci poslankyni Zdenke Mačicovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči, pani poslankyňa.
Laššáková, Jana, podpredsedníčka NR SR (2014-11-10):
Ale ste aj písomne prihlásený.
Šuteková, Miriam, poslankyňa NR SR (2021-11-24):
Pán predsedajúci, dajte, prosím, hlasovať spoločne o bodoch 3 až 5 z informácie. Podotýkam, že v rozprave bol podaný komplexnejší pozmeňujúci návrh.
Fecko, Martin, poslanec NR SR (2013-10-29):
Ďakujem pekne, reagujem na, na kolegu Galka. Pán kolega, áno, máte pravdu, treba prv upratať kataster. Upratujeme už 20 rokov a stále je tam veľký problém, takže myslím si, že je to ten kameň úrazu, ktorý je potrebný tiež riešiť, aby sme vôbec vedeli, čo tu máme a čo tu nemáme. Čo sa týka obnovy automaticky toho, tej doby nájmu, tak ja si myslím, že dobré by to bolo znovelizovať asi v takom duchu, aby užívateľ pozemkov mal povinnosť sa, dajme tomu, ten rok, rok a pol predtým ohlásiť u toho vlastníka a povedať mu, áno, končí vám, aby ste sa slobodne mohli rozhodnúť, pretože keď tu bude teraz 25 rokov, tak nikto si nebude pamätať, že o 24 rokov sa má prihlásiť o nejaký nájom. Veď to je nonsens! Takže ten termín 25, samozrejme, musí byť, teda mal by byť zmenený, lebo to je vôbec niečo celkom iné. Ale, čo ma tu ešte zaráža. Zaráža ma tu a trochu komplikuje tento zákon, ktorý, myslím, že bol v dobre viere, v roku 2003 robený a v súčasnosti, keď som si ho prečítal, tak musím povedať, že tam vôbec není zosúladená terminológia. Máme tam užívateľa, nájomcu, vlastníka, prenajímateľa a stále nejak tu debatujeme. To znamená, že aj na to by sa, keď by to išlo do druhého čítania, bol by som veľmi rád, keby sme sa aj na to pozreli, lebo to bude veľmi komplikovať život obyčajnému, bežnému človeku, ktorý tam príde, si to prečíta a nebude vedieť, čo je vlastne, kto je kto, kto za kým stojí. A tak ako som povedal aj predtým, veľký problém vidím v tom, že vlastník pozemku mal rozumný dôvod pochybovať, to je v tom § 13 ods. 3. No rozumný dôvod na pochybovanie, tak neviem, ako sa to bude dokazovať, keď budú nejaké súdne konania alebo nejaké prieťahy. Tak to by si, samozrejme, bolo treba tiež nejakým spôsobom premyslieť. Nejako to dať do vykonávacej vyhlášky, treba dať k tomu vysvetlenie. Ďakujem.
Dostál, Ondrej, poslanec NR SR (2011-04-05):
Pán predsedajúci, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre verejnú správu a regionálny rozvoj, výboru pre sociálne veci, výboru pre zdravotníctvo, výboru pre kultúru a médiá a výboru pre ľudské práva a národnostné menšiny. Ďalej, aby Národná rada za gestorský výbor určila výbor pre ľudské práva a národnostné menšiny s tým, že určené výbory návrh zákona prerokujú do 11. mája a gestorský výbor do 13. mája 2011.
Blaha, Ľuboš, poslanec NR SR (2020-04-02):
Ďakujem pekne. Pán predseda, toto má jediný názov – totalitný valec. Toto, čo idú spraviť kolegovia z koalície, to je totalitný valec. A aby som pripomenul slová Vladimíra Mečiara zo Zlatej Idky, prevalcujú to všetko. Nerešpektujú žiadne dohody, nerešpektujú nič. Lebo na toto nikdy neboli zvyknutí ľudia ako pán Kollár, ktorý spolupracoval s mafiou, ľudia ako pán Sulík alebo pán Matovič, ktorí zbohatli na svojich kšeftoch. Viete, prečo im vadím? Viete, prečo ma nenávidia? Pretože, áno, vážim si Ruskú federáciu. A vážim si 30 mil. Slovanov, ktoré padli v 2. svetovej vojne kvôli Nemecku. (Potlesk.) Vážim si tých, ktorí oslobodili aj Slovensko, a bola to Červená armáda. A budem to vždy s vďakou pripomínať. Vadí im to, že rešpektujem iné národy a iné kultúry. Áno, aj Bielorusko, áno, aj Čínu, áno, aj Kubu. A nechcem, aby sme im tankami ako Američania v Iraku vnucovali ľudskoprávnu agendu. Nie, to nechcem. Ale poďme sa o tom odborne porozprávať. Ja som na túto tému napísal deväť politologických kníh. A mňa tu teraz budú kádrovať rôzni nevzdelanci a stredoškolskí učitelia zo Šaštína. Veď to je neuveriteľné! (Smiech v sále.) Poďme sa o týchto veciach odborne porozprávať. Vadí im, že mám ideály. Áno, mám ľavicové ideály, ale nikdy som neobhajoval žiadne zločiny žiadneho režimu. A vždy budem ale obhajovať to, že ľudia mali prácu, mali bývanie, mali zdravotnú starostlivosť, mali vzdelanie a mali bezpečnosť. A toto budem vždy obhajovať aj na tom bývalom režime. Nie, nebola tu čierna diera. Posledná vec, ktorú by som chcel povedať. Viete, nikdy som neukradol ani euro. To nemôžme povedať o mnohých predstaviteľoch vládnej koalície. A nikdy som sa nestretol s jediným mafiánom. Toto choďte povedať pánovi Borisovi Kollárovi. Ďakujem pekne.
Martinák, Ľuboš, poslanec NR SR (2018-06-20):
Ďakujem za slovo. Najprv budem v krátkosti reagovať na pani poslankyňu Zemanovú. Pani poslankyňa Zemanová, ja vás môžem viac ako na 100 % uistiť, že lesnícky slovník existuje. Ja keď poviem výberkový spôsob a je tam lesník alebo ten, ktorý robil v lese, tak sa nebudeme mýliť, to je obnova, výchova alebo čo. To je jeden z tých hospodárskych spôsobov. Všeobecne lesnícky slovník existuje. Od našich lesníkoch sa učili lesníci Nemecka po, vzrastové tabuľky používajú doteraz Nemci nášho autora profesora Hubača, ostatných, pre výpočty hmoty na stojato, ale to sú vyslovene vysoko odborné veci. Tento zákon o lesoch sa nedá porovnávať so zákonom o požiarnej ochrane, so žiadnym, bez toho, aby som si nejak ho nad iné zákony. Nie, ale jednoducho tomu sa musí skutočne rozumieť a prejsť, jak sa patrí. Čiže toto by som nebral do úvahy, lebo lesnícky slovník existuje. Čo sa týka ochranárov, ešte vás sa dotknem. Áno, boli to tzv. ochranári, ktorí podľa môjho názoru zapríčinili aj to, že stav Kôporovej doliny je taký, ako je, aj Tichej. Choďte sa pozrieť, kde boli revitalizované plochy! Čo sa týka pána Fecka. Budem citovať, výberkový spôsob „uskutočňuje sa ťažbou jednotlivých stromov alebo skupín s cieľom zabezpečenia trvalo existujúcich zásob dreva nepretržitej prirodzenej obnovy lesného porastu a uplatňuje sa tam, kde existujú vhodné podmienky alebo kde je možné také vytvoriť“. Čiže ja tam nevidím to slovíčko „všade“ dávať, lebo budeme pápežskejší ako pápež a bude to viesť lesníka k tomu, tak dám tam ten spôsob, aj hoc tu nepasuje. A to zrobí.
Hajšelová, Petra, poslankyňa NR SR (2020-09-22):
Ďakujem pekne za slovo. Ja sa taktiež chcem pridať k tomuto návrhu a ja ho osobne podporím. Som názoru, že keď niečo štát ľuďom prikazuje pod hrozbou trestu, v tomto prípade teraz sankcií v podobe peňažného trestu, v prípade nežiaducich účinkov alebo poškodeniu zdravia by mal tiež pristupovať zodpovedne, a to minimálne teda odškodnením daného subjektu. Ja osobne v svojom blízkom okolí poznám viacero rodín, ktorí, ktorí si dali zaočkovať deti a bezprostredne mali nežiadúce účinky, resp. po podaní vakcíny v priebehu niekoľkých dní, a preto tvrdím, že keď niečo chceme vynucovať pod hrozbou sankcií, musíme sa v prípade nežiadúcich účinkov postaviť tvárou v tvár a takýmto ľuďom pomôcť minimálne teda odškodnením. Ďakujem.
M. Jureňa, minister pôdohospodárstva SR: (2007-06-21):
Čo sa týka môjho osobného postoja k týmto novelám, tak ja ich tiež vítam, i keď môžem súhlasiť s časťou vášho vyjadrenia, že nie úplne komplexne budú riešené všetky potrebné náležitosti, ktoré by bolo potrebné riešiť. Na druhej strane však je potreba i v nadväznosti na niektoré ďalšie prebiehajúce procesy, napríklad v spojitosti s Tatranským národným parkom a v spojitosti so zonáciou bolo potrebné, aby sa niektoré tieto zákony novelizovali, konkrétne zákon o ochrane prírody.
Blanár, Juraj, podpredseda NR SR (2021-03-30):
Pán poslanec Benčík, môžete reagovať na faktické poznámky.
Zmajkovičová, Renáta, podpredsedníčka NR SR (2013-02-13):
Ďakujem. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Šebej. Uzatváram možnosť prihlásiť sa do rozpravy ústne. Nech sa páči, pán poslanec.
Zmajkovičová, Renáta, podpredsedníčka NR SR (2012-05-09):
S reakciou pán poslanec či pán minister, chcete reagovať? Nech sa páči, máte slovo.
Bublavý, Dušan, poslanec NR SR (2014-11-08):
Pán kolega, vy pravidelne a celkom fundovane kritizujete zo svojho pohľadu, ale je to naozaj len jednosmerné videnie a zabúdate úplne sám na seba. Pamätáte si, keď ste ako minister sociálnych vecí a rodiny potrebovali zdokonaliť svoju pamäť v angličtine a ste si objednali súkromný kurz v Anglicku za štátne úhrady? Z ministerstva práce, sociálnych vecí to bolo uhradené. A odhalil to váš štátny tajomník pán Beblavý. Ten keby to neprezradil, tak to nikto nevie. A doteraz to nie je z vašej strany normálne vysvetlené. A to je amorálne. A vy tu budete niekoho kritizovať? A vy ste zabudli úplne na to, že Hornonitrianske bane keď vás privítali, ste im návrhom svojho zákona zobrali invalidné dôchodky, keď bezrukým, beznohým ľuďom, ktorí vás prosili, aby ste ten zákon napravili, ste im povedali, že: „Máte jednu ruku a ešte jednu nohu.“ Vy ste úplne na to zabudli? Môžete sa hanbiť, pán Kaník, za to. Vy nemáte naozaj morálne právo niekoho kritizovať a niekoho chcieť odvolávať, lebo vás vtedy mali odvolať vaši vlastní. (Potlesk.)
O. Nachtmannová, poslankyňa: (2008-02-01):
Včera ste tvrdili, že sa vám v správe vytýka, že mandátna zmluva za stranu poradcu bola podpísaná skôr ako za stranu ministerstva hospodárstva. Toto vám nikto nevytýkal, všetko si otáčate tak, ako vám vyhovuje. V správe sa vám vytýka to, že podpis zo strany poradcu bol na zmluve skôr, ako vôbec komisia rozhodla o výbere poradcu. Podpis bol zo strany poradcu ešte v novembri, 30. 11. konkrétne, a komisia rozhodla 22. 12. Veď toto vám vytkla aj advokátka Anna Niku, ktorá mala túto zmluvu posúdiť. Zbytočne sa smejete, je to fakt. Ďalej. Včera ste tu prezentovali, ako táto privatizácia bola dokonalá, transparentná. Prečítam vám z Pravdy z 20. decembra 2003: „Exminister Ľubomír Harach, ktorý za štát pred rokom a pol podpísal zmluvy s investormi, v súčasnosti priznáva, že štát mal byť pri ich tvorbe dôslednejší.“ Povedal to na margo toho, keď si investor, zahraničný, uplatňoval vyplatenie odmeny 1,2 mld. korún za know-how. Takže pán exminister Harach, slúži mu ku cti, že si nejakú chybu priznal. Vy ste, samozrejme, pán dokonalý, žiadna chyba nie je. A ešte k vášmu entrée, ako sa tu potláča demokracia. Spomeniem vám rok 1998, keď ste vyhnali novinárov Slovenskej televízie na 28. poschodie, odkiaľ sa nemohli ani pohnúť, dokonca na toaletu chodili s ozbrojenými strážnikmi. A keď sa to nanieslo na mediálny výbor, ako vaši poslanci argumentovali? Argumentovali tým, že nemôžu šíriť svoje idey... (Prerušenie vystúpenia časomierou a potlesk.)
Poliačik, Martin, poslanec NR SR (2013-12-16):
Ďakujem, pani podpredsedníčka. Dávam procedurálny návrh, aby sme rozpravu k bodom 52 a 53, k tlačiam 766 a 767, spojili, keďže ide o ústavný zákon a naň nadväzujúcu legislatívu, ktorá je vecne zhodná, a máme toho istého predkladateľa aj toho istého spravodajcu pri týchto bodoch, tak považujem za efektívnejšie spojiť rozpravu k týmto dvom bodom. Dajte o tom, prosím, hlasovať, alebo požiadajte o všeobecný súhlas.
Jurinová, Erika, podpredsedníčka NR SR (2013-01-29):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Fronc.